Publication: Magyar Közlöny
Issue: MK-2002-109 (Year: 2002, Number: 109)
Era: 1990-2004
Section: a 75/2002. (VIII. 16.) FVM rendelethez
Paragraph Index: 330

a) bevezetõ takarítás és fertõtlenítés: aa) az állatok leölése közben minden szükséges intézkedést meg kell tenni, hogy elkerülhetõ legyen a klasszikus (afrikai) sertéspestis vírusának szétszóródása. Idetartozik többek között idõszakos fertõtlenítõberendezés felállítása, védõruhák beszerzése, zuhanyozás, a használt berendezések, eszközök, felszerelések fertõtlenítése és a szellõzés áramellátásának felfüggesztése, ab) a leölt állatok hulláit fertõtlenítõszerrel le kell permetezni, ac) ha a testeket megsemmisítés céljából el kell távolítani a gazdaságból, zárt és csurgásmentes konténereket kell használni, ad) amint a sertések hulláit ártalmatlanítás céljából eltávolították, a gazdaság azon részeit, ahol ezeket az állatokat elhelyezték, illetve a többi épület, udvar stb. azon részeit, amelyik fertõzõdött a leölés, levágás vagy postmortem vizsgálat során, a 14. §-nak megfelelõen jóváhagyott fertõtlenítõszerrel le kell permetezni, ae) a szöveteket vagy a vért, amely a levágás vagy postmortem vizsgálat, illetve az épületek, udvarok, eszközök stb. durva szennyezõdésekor jut a felszínre, óvatosan össze kell gyûjteni, és a hullákkal együtt ártalmatlanítani kell, af) a felhasznált fertõtlenítõszert legalább 24 órán át a felületen kell hagyni;

Source: https://magyarkozlony.hu/hivatalos-lapok/c2988e12fe922f22d0e200d3bf1217f5506e9dec/dokumentumok/f50141276a7f929dc45f12a8fe71b8edaf95bdd1/letoltes